**Adatkezelési tájékoztató**

**az UniSys rendszer működtetésével összefüggésben**

**végzett adatkezelésről**

A Miskolci Egyetem (a továbbiakban: „Egyetem/Adatkezelő”) a jelen adatkezelési tájékoztatóval érintett adatkezelése során az alábbi jogszabályokat és belső normákat alkalmazza:

a) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) szóló 2016/679/EU rendelet (a továbbiakban „GDPR”);

b) az információs önrendelkezési jogról és az információszabadságról szóló 2011. évi CXII. törvény (a továbbiakban: „Infotv.”);

c) a nemzeti felsőoktatásról szóló 2011. évi CCIV. törvény (a továbbiakban: „Nftv.”);

d) a Miskolci Egyetem Szervezeti és Működési Szabályzat III. kötet Hallgatói Követelményrendszer (a továbbiakban: ME-HKR.);

e) 7/2021. számú Rektori Utasítás a hallgatók szociális helyzete alapján megítélhető ösztöndíjra való jogosultság vizsgálatára vonatkozó eljárási elvekről és eljárási rendről;

f) a Miskolci Egyetem Adatvédelmi, Adatkezelési és Közérdekű Adat Megismerési, Közzétételi Szabályzat (a továbbiakban: „Adatvédelmi és adatkezelési Szabályzat”).

*A tájékoztató célja:* jelen tájékoztató célja, hogy a kollégiumi elhelyezéssel kapcsolatos pályázatokkal összefüggésben végzett adatkezelés megkezdése előtt tájékoztatást nyújtson az Egyetem hallgatói részére.

*Az adatkezelő és képviselője:* Miskolci Egyetem (3515 Miskolc, Egyetemváros, Intézményi azonosító: FI87515, Tel: 46/565-111, Honlap: www.uni-miskolc.hu), Képviseli: Prof. Dr. Horváth Zita rektor, E-mail: rektor@uni-miskolc.hu, A/4. I. emelet 145., Tel.: 46/565-111/10-32

*A Pályáztatás lebonyolítására kijelölt szervezet*: ME-HÖK Szociális és Ösztöndíj Bizottság (a továbbiakban: Bizottság, 3515 Miskolc, Egyetemváros, elérhetőség: mehok@uni-miskolc.hu, képviseli: Maksa Balázs elnök)

*Kapcsolattartó adatvédelmi tisztviselő:* dr. Tóth Gergő József adatvédelmi tisztviselő, Jogi és Beszerzési Osztály, 3515 Miskolc, Egyetemváros, A/4. I. emelet 127. 46/565-111/1071, adatvedelem@uni-miskolc.hu.

*Az adatkezelésre vonatkozó információk*

*Az érintettek körének meghatározása:* valamennyi természetes személy, aki az Egyetem hallgatójának minősül és a kiírt pályázati felhívásra pályázatot nyújtott be (a továbbiakban a jelen alfejezet tekintetében: „érintett/pályázó”).

*Az adatkezelés rövid leírása:* az érintettek az kollégiumi elhelyezés igénylésére vonatkozó pályázatot a pályázati kiírás szerinti időszakban a kiíráshoz tartozó részletes tájékoztatás szerint, az Unisys elektronikus rendszerben (a továbbiakban: Unisys rendszer) elektronikus úton nyújthatják be. Az Adatkezelő a határidőre beérkezett pályázatokat elbírálja. A pályázat benyújtására nyitva álló határidő lejártát követően nincs lehetőség pályázat vagy – amennyiben a pályázót hiánypótlásra szólították fel – a hiánypótlás benyújtására.

A Pályázatot az ME-HÖK Szociális és Ösztöndíj Bizottság (a továbbiakban: bírálóbizottság) bírálja el. A bírálóbizottság döntésével szemben az érintett jogorvoslati kérelmet terjeszthet elő, amelyet az ME Hallgatói Jogorvoslati Bizottsága (a továbbiakban: jogorvoslati bizottság) bírál el. Az adatfeldolgozó az Unisys rendszerből a pályázati eljárás lebonyolítását követő egy külső adathordozóra menti a teljes pályázati anyagot, amelyet az iratkezelési szabályoknak megfelelően őriz. Ezt követően az Unisys rendszerből 30 napon belül a teljes pályázati dokumentáció törlésre kerül.

*A kezelt személyes adatok köre:* a pályázati eljárás során kezelt érintettre vonatkozó egyes személyes adatok körét, ezen adatok kezelésének egyedi célját és az egyes adatok kezelésének jogalapját az 1. számú melléklet tartalmazza.

*Az adatkezelés általános célja:* a kollégiumi elhelyezésre való jogosultság megállapítása érdekében.

*A személyes adatok kezelésének jogalapja:* a GDPR 6. cikk (1) bekezdés e) pont alapján az adatkezelő közérdekű jogosítvány gyakorlásának keretében végzett feladat végrehajtásához szükséges. Az adatkezelő közérdekű jogosítványának gyakorlását megalapozó jogszabály az Nftv., valamint annak felhatalmazása az ME-HKR.

*Az adatkezelés időtartama:* az Nftv. 3. sz. melléklet I/B. 1. pont h) pontnak megfelelő adatok tekintetében az I/B. 3. pont alapján a hallgatói jogviszony megszűnésének bejelentésétől számított 80 év.

*Az adatok megismerésére jogosultak köre:* a bírálóbizottság tagjai, jogorvoslati kérelem előterjesztése esetén a jogorvoslati bizottság, a Hallgatói Központ ösztöndíjak folyósításával megbízott munkatársa, valamint szükség esetén az adatfeldolgozó rendszergazda.

*Adatfeldolgozó1 személye:* az adatkezelő az Unisys pályáztatási rendszer működtetéséhez az alábbi adatfeldolgozót veszi igénybe: PHTML Kft. (székhely: 3524 Miskolc, Jósika u. 33. 4/1., cégjegyzékszám: 05-09-016525). Az adatkezelő és az adatfeldolgozó között a GDPR 28.§ (3) bekezdése szerinti adatfeldolgozás részleteit tartalmazó adatfeldolgozási szerződés jött létre.

*Adatfeldolgozó2 személye:* az adatkezelő a Neptun-rendszer működtetéséhez az alábbi adatfeldolgozót veszi igénybe: SDA Informatika Zrt. (székhely: 1111 Budapest, Budafoki út 59. 123, Cg.: 01-10-140314). Az adatkezelő és az adatfeldolgozó között a GDPR 28.§ (3) bekezdése szerinti adatfeldolgozás részleteit tartalmazó adatfeldolgozási szerződés jött létre.

Ezen felül az adatkezelő a személyes adatokat harmadik személy részére nem továbbítja, kivéve, ha arra uniós vagy nemzeti jog kötelezi, amely utóbbi körébe tartozik az alábbi rendelkezés.

Az Nftv. 3. sz. melléklet I/B. 4. pontja alapján az adatok továbbíthatóak:

a) a fenntartónak valamennyi adat, a fenntartói irányítással összefüggő feladatok ellátásához;

b) a bíróságnak, a rendőrségnek, az ügyészségnek, a bírósági végrehajtónak, az államigazgatási szervnek a konkrét ügy eldöntéséhez szükséges adat;

c) a nemzetbiztonsági szolgálatnak az Nbtv.-ben meghatározott feladatok ellátásához szükséges valamennyi adat;

d) a felsőoktatási információs rendszer működéséért felelős szerv részére valamennyi adat;

e) a magyar állami ösztöndíj feltételei teljesítésének nyilvántartásáért felelős szervnek a képzésre és a hallgatói jogviszonyra vonatkozóan.

*Az adatok forrása:* A pályázat benyújtása önkéntes az adatokat az érintett szolgáltatja.

*Az adatszolgáltatás elmaradásának jogkövetkezménye:* amennyiben az érintett nem vagy nem megfelelően szolgáltatja az adatokat (ideértve azt is, hogy nem megfelelően nyújtja be az adatok igazolására szolgáló dokumentumokat), úgy az Adatkezelő nem tudja a pályázati kiírásnak megfelelően elbírálni a pályázatokat.

*A kollégiumi férőhely odaítélése érdekében*

*végzett adatkezelésre vonatkozó információk*

*Az érintettek körének meghatározása:* valamennyi természetes személy, aki az Egyetem hallgatójának minősül és megfelel a pályázat odaítélésére vonatkozó feltételeknek (a továbbiakban a jelen alfejezet tekintetében: „érintett”).

*Az adatkezelés rövid leírása:* A bizottság megállapítja a kollégiumi férőhelyet elnyerő érintettek névsorát.

*A kezelt személyes adatok köre:* a pályázati eljárás során az alábbi személyes adatokat kezeli az adatkezelő:

- az érintett neve és Neptun-kódja, kari oktatási egysége,

- az érintett lakcíme,

- az érintett telefonszáma, e-mail címe,

- az érintett születési helye és ideje,

- az érintett családi állapota,

- eltartási státusza (pl.: önfenntartó),

- közös háztartásban élők száma, rokonsági kapcsolata,

- az egy háztartásban lakók havi összes jövedeleme,

- az értintett a lakcímkártyájának a száma,

- közös háztartásban élők foglalkozása, fogyatékossága esetén fogyatékosság mértéke.

*Az adatkezelés általános célja:* a kollégiumi elhelyezésre való jogosultság megállapítása érdekében, valamint a jogosultság megállapítása esetén az ösztöndíj kifizetésének érdekében.

*A személyes adatok kezelésének jogalapja:* a GDPR 6. cikk (1) bekezdés e) pont alapján az adatkezelő közérdekű jogosítvány gyakorlásának keretében végzett feladat végrehajtásához szükséges. Az adatkezelő közérdekű jogosítványának gyakorlását megalapozó jogszabály az Nftv., valamint annak felhatalmazása az ME-HKR.

*Az adatkezelés időtartama:* az Nftv. 3. sz. melléklet I/B. 1. pont h) pontnak megfelelő adatok tekintetében az I/B. 3. pont alapján a hallgatói jogviszony megszűnésének bejelentésétől számított 80 év.

*Az adatok megismerésére jogosultak köre:* az ME-HK tanulmányi ügyintézője, a bizottság tagjai, az ME-HK ösztöndíjak folyósításával megbízott munkatársa, valamint szükség esetén az adatfeldolgozó rendszergazda.

*Adatfeldolgozó személye:* az adatkezelő a Neptun-rendszer működtetéséhez az alábbi adatfeldolgozót veszi igénybe: SDA Informatika Zrt. (székhely: 1111 Budapest, Budafoki út 59. 123, Cg.: 01-10-140314). Az adatkezelő és az adatfeldolgozó között a GDPR 28.§ (3) bekezdése szerinti adatfeldolgozás részleteit tartalmazó adatfeldolgozási szerződés jött létre.

Ezen felül az adatkezelő a személyes adatokat harmadik személy részére nem továbbítja, kivéve, ha arra uniós vagy nemzeti jog kötelezi, amely utóbbi körébe tartozik az alábbi rendelkezés.

Az Nftv. 3. sz. melléklet I/B. 4. pontja alapján az adatok továbbíthatóak:

a) a fenntartónak valamennyi adat, a fenntartói irányítással összefüggő feladatok ellátásához;

b) a bíróságnak, a rendőrségnek, az ügyészségnek, a bírósági végrehajtónak, az államigazgatási szervnek a konkrét ügy eldöntéséhez szükséges adat;

c) a nemzetbiztonsági szolgálatnak az Nbtv.-ben meghatározott feladatok ellátásához szükséges valamennyi adat;

d) a felsőoktatási információs rendszer működéséért felelős szerv részére valamennyi adat;

e) a magyar állami ösztöndíj feltételei teljesítésének nyilvántartásáért felelős szervnek a képzésre és a hallgatói jogviszonyra vonatkozóan.

*Az adatok forrása:* az Adatkezelő a kollégiumi férőhelyhez való jogosultság megállapításához szükséges adatokat a Neptun-rendszerből szerzi meg.

*Az érintettek jogai*

Az Egyetem az adatkezelése során feltétel nélkül biztosítja az érintettek számára az alábbi jogaik érvényesítését:

– előzetes tájékoztatáshoz való jog [GDPR 13. cikk]: az érintett jogosult arra, hogy az adatkezelés megkezdése előtt tájékoztatást kapjon a személyes adataival kapcsolatosan végzett adatkezelésről és az azzal összefüggő minden információról. Az adatkezelő a jelen adatkezelési tájékoztatót a központi honlapján (<https://www>.uni-miskolc.hu/adatkezelesi-tajekoztatok) közzéteszi és biztosítja annak folyamatos elérését. Az adatkezelő a pályázat benyújtására vonatkozó pályázati tájékoztatóban közzéteszi az adatkezelési tájékoztató elérhetőségét.

– hozzáféréshez való jog [GDPR 15. cikk]: Az érintett írásban – ideértve az elektronikus utat is – előterjesztett kérelmével tájékoztatást kérhet a személyes adatainak kezeléséről és abba bele is tekinthet. Az érintett kérelmére az adatkezelő bármikor köteles tájékoztatást adni az általa kezelt, az érintettre vonatkozó adatokról, azok forrásáról, az adatkezelés céljáról, jogalapjáról, időtartamáról az esetleges adatvédelmi incidens körülményeiről, hatásairól és az elhárítására megtett intézkedésekről, továbbá – az érintett személyes adatainak továbbítása esetén – az adattovábbítás jogalapjáról és címzettjéről. Az adatkezelő a hozzáféréshez való jog gyakorlását segítő formanyomtatványt elérhetővé tett a központi honlapján, amelynek megfelelő kitöltésével és benyújtásával az érintett gyakorolni tudja a hozzáféréshez való jogát. Az adatkezelő e mellett elfogad bármilyen más kérelmet, amelynek tartalmából egyértelműen megállapítható, hogy az érintett a hozzáféréshez való jogát gyakorolja. Az adatkezelő azonban mindaddig megtagadhatja a hozzáféréshez valójog gyakorlására irányuló kérelem teljesítését, ameddig kétséget kizáróan nem tudja azonosítani az érintettet.

– helyesbítéshez való jog [GDPR 16. cikk]: Az érintett kérheti személyes adatainak indokolatlan késedelem nélküli helyesbítését, amennyiben pontatlan adatot tartalmaz, valamint – figyelemmel az adatkezelés céljára – kérheti személyes adatainak kiegészítését. Felhívjuk az érintettek figyelmét, hogy a helyesbítéshez való jog nem terjed ki a pályázathoz csatolt dokumentumok tartalmának pályázat benyújtására nyitva álló időszakon kívül történő kiegészítésére, vagy a pályázathoz új dokumentum csatolására.

– törléshez való jog [GDPR 17. cikk]: Az érintett jogosult arra, hogy az adatkezelő – a kötelező adatkezelés kivételével – indokolatlan késedelem nélkül törölje a rá vonatkozó személyes adatokat, amennyiben a GDPR 17. cikk (1) bekezdésében megfogalmazott valamely feltétel fennáll. A személyes adat törlése esetén az adatkezelő az elérhető technológia és a megvalósítási költségeinek figyelembevételével megteszi az észszerűen elvárható lépéseket – ideértve technikai intézkedéseket – annak érdekében, hogy tájékoztassa az adatokat kezelő esetleges további adatkezelőket, illetve adatfeldolgozókat, hogy az érintett kérelmezte tőlük a szóban forgó személyes adatokra mutató linkek vagy e személyes adatok másolatának, illetve másodpéldányának törlését. Az adatkezelő jogosult arra, hogy a törléshez való jogot korlátozza és az adatok törlését megtagadja, illetve ne valósítsa meg amennyiben a GDPR 17. cikk (3) bekezdésében megfogalmazott valamely feltétel fennáll. A jelen adatkezelés tekintetében a törléshez való jog érvényesítése esetén annak teljesítése a GDPR 17. cikk (3) bekezdés b) pontja alapján megtagadható, ugyanis az adatkezelés az adatkezelőre a személyes adatok kezelését előíró, az adatkezelőre alkalmazandó tagállami jog szerinti kötelezettség teljesítése, illetve közérdekből az adatkezelőre ruházott jogosítvány gyakorlása keretében végzett feladat végrehajtása céljából szükséges. Ilyen tagállami jogi kötelezettségnek minősülnek az Nftv. és a Kormányrendelet fentiekben hivatkozott rendelkezései.

– adathordozhatósághoz való jog [GDPR 20. cikk]: tekintettel arra, hogy az adatkezelés jogszerűségét nem a GDPR 6. cikk (1) bekezdés a) vagy b) pontja alapozza meg, ezért az érintettet az adathordozhatósághoz való jog nem illeti meg.

– *Panasztételhez és jogorvoslathoz való jog [GDPR 77-79. cikk]:* amennyiben az Adatkezelő adatkezelésével összefüggésben bármely érintettnek észrevétele van, vagy úgy érzi, hogy adatainak kezelése jogszerűtlen, kérjük elsődlegesen forduljon adatvédelmi tisztviselőnkhöz az adatvedelem@uni-miskolc.hu e-mail címen. Jogsérelem esetén bírósághoz fordulhat (a pert az érintett – választása szerint – a lakóhelye vagy tartózkodási helye szerint illetékes törvényszék előtt is megindíthatja), valamint a Nemzeti Adatvédelmi és Információszabadság Hatósághoz (1055 Budapest, Falk Miksa utca 9-11., tel.: 06-1-391-1400, honlap URL címe: <http://naih>.hu; elektronikus levélcím: ugyfelszolgalat@naih.hu, levelezési cím: 1363 Budapest, Pf. 9.) is fordulhat.

Az érintett jogainak érvényesítésére irányuló kérelmét az adatkezelő postacímére, vagy az adatvedelem@uni-miskolc.hu elektronikus levélcímre kell benyújtani, illetve azt személyesen előterjeszteni. Az adatkezelő a legrövidebb idő alatt, legfeljebb azonban egy hónapon belül írásban tájékoztatást ad.

Az érintetteket megillető jogok részletes ismertetését és azok érvényesítésének módját az Adatkezelő központi honlapján (<https://www>.uni-miskolc.hu/adatkezelessel-kapcsolatos-dokumentumok) közzétette, amelyet az érintett bármikor elérhet, megtekinthet és letölthet.

Miskolc, 2021. május 26.

Prof. Dr. Horváth Zita sk.

rektor

1. számú melléklet

Az adatkezelő a kollégiumi férőhely mint adatkezelési folyamat keretében az érintettre vonatkozó alábbi személyes adatokat, az alábbi célból és jogalap alapján kezeli:

|  |  |  |
| --- | --- | --- |
| *A kezelt adatok köre* | *Az adatkezelés jogalapja*  | *Az adatkezelés célja* |
| Az érintett kérelme, amely tartalmazza az érintett nevét és Neptun-kódját, valamint a kari oktatási egységet | GDPR 6. cikk (1) bek. e) pontaz Egyetem közérdekű feladatainak végrehajtása | A kérelem elbírálásához szükséges eljárás lefolytatása keretében az érintett azonosítása. |
| Az érintett képzésére vonatkozó adatok, így az érintett által látogatott évfolyam, a képzés finanszírozásának formája  | GDPR 6. cikk (1) bek. e) pont | A jogosultság megállapítása céljából |
| Az érintett e-mail címe, telefonszáma | GDPR 6. cikk (1) bek. e) pont | Az érintettel történő kapcsolattartás, különösen a pályázat eredményének közlése |
| Az érintett képzésének utolsó befejezett félévét érintő tanulmányi átlag, valamint, hogy aktív vagy passzív a hallgató | GDPR 6. cikk (1) bek. e) pont | A jogosultság, valamint a tanulmányi átlagtól függően megítélhető pontszám megállapítása céljából |
| Az Unisys rendszerben történő adatkezelés | GDPR 6. cikk (1) bek. e) pont | A pályázati eljárás lebonyolítása céljából. Az adatkezelő a pályázati eljárást a Unisys rendszerben bonyolítja le. |
| Az adatok Unisys rendszerből külső adathordozóra történő másolása és az adathordozó tárolása | GDPR 6. cikk (1) bek. e) pont | Az adatkezelő adatbiztonsági intézkedésként a pályázati eljárást követő 30 napon belül a teljes pályázati anyagot lementi egy külső adathordozóra és azt az iratkezelési szabályoknak megfelelően tárolja. |
| Az adatok Unisys rendszerből történő törlése | GDPR 6. cikk (1) bek. e) pont | Az adatkezelő a teljes pályázati anyag külső adathordozóra történő másolását követően törli az Unisys rendszerből az adatokat. |